stanford-oval/wikipedia huggingface dataset:
Rock Island
Kappaleet

"Kissing Willie"
"The Rattlesnake Trail"
"Ears of Tin"
"Undressed to Kill"
"Rock Island"
"Heavy Water"
"Another Christmas Song"
"The Whaler's Dues"
"Big Riff and Mando"
"Strange Avenues"
Kappaleet > Remasteroidun version (2006) bonuskappaleet (live 13. lokakuuta 1989 Zürichissä)

"A Christmas Song"
"Cheap Day Return"/"Mother Goose"
"Locomotive Breath"
kaikki kappaleet Ian Anderson
Muusikot

Ian Anderson: laulu, huilu, akustinen kitara, kosketinsoittimet, mandoliini, rummut (kpl. 2 & 7)
Martin Barre: kitarat
Dave Pegg: basso, akustinen basso, mandoliini
Doane Perry: rummut
Martin Allcock: kosketinsoittimet (kpl. 1 & 10)
Peter-John Vettese: kosketinsoittimet (kpl. 3, 4, 5 & 6)
Jethro Tull
| --- | --- |
Studioalbumit:   This Was  Stand Up  Benefit  Aqualung  Thick as a Brick  A Passion Play  War Child  Minstrel in the Gallery  Too Old to Rock 'N' Roll: Too Young to Die!  Songs from the Wood  Heavy Horses  Stormwatch  A  Broadsword and the Beast  Under Wraps  Crest of a Knave  Rock Island  Catfish Rising  Roots to Branches  J-Tull Dot Com  The Jethro Tull Christmas Album  The Zealot Gene  RökFlöte 
Livealbumit:   Bursting Out  Live at Hammersmith '84  A Little Light Music  Living with the Past  Nothing Is Easy: Live at the Isle of Wight 1970  Aqualung Live  Live at Montreux 2003 
Kokoelmat:   Living in the Past  M.U. - The Best of Jethro Tull  Repeat - The Best of Jethro Tull - Vol II  A Classic Case  Original Masters  20 Years of Jethro Tull  25 Anniversary Box Set  The Best of Jethro Tull - The Anniversary Collection  Nightcap  The Very Best of Jethro Tull  Essential  The Best of Acoustic Jethro Tull  Jethro Tull Essential 
Videojulkaisut:   Slipstream  20 Years of Jethro Tull  25th Anniversary Video  Living with the Past  A New Day Yesterday  Nothing Is Easy: Live at the Isle of Wight 1970  Live at Montreux 2003  Jack in the Green - Live in Germany 1970-93  Their Fully Authorised Story  Live At Madison Square Garden 1978
Rosalba Carriera

Omakuva, pastelli, 1715
Rosalba Giovanna Carriera (7. lokakuuta 1675 Venetsia – 15. huhtikuuta 1757 Venetsia) oli venetsialainen rokokooajan taidemaalari, joka tunnettiin erityisesti muotokuvistaan ja miniatyyreistään sekä pastellivärien käytöstään. Carriera nousi tunnetuksi nuuskarasioihin maalaamistaan miniatyyrimuotokuvista, ja hän oli ensimmäinen, joka käytti niiden pohjana norsunluun väriä. Miniatyyriensä ansiosta Carriera sai roomalaisen Pyhän Luukkaan akatemian jäsenyyden 25. ikävuoteensa mennessä, ja hänestä tuli suosittu muotokuvamaalari Venetsiassa. Carriera siirtyi Pariisiin vuosiksi 1720–1721 ja saavutti sielläkin suosiota. Hän sai paljon tilauksia, joista yhden lapsikuningas Ludvig XV:n muotokuvasta. Hän pääsi myös Ranskan kuninkaallisen akatemian jäseneksi. Vuonna 1730 hän maalasi lyhyen aikaa Wienin hovissa. Carriera menetti näkönsä viimeisinä vuosinaan ja kuoli Venetsiassa 81-vuotiaana.
Riisisaniaiset

| Riisisaniaiset |
| --- | --- |
 Liuskariisisaniainen (Ceratopteris cornuta)
Tieteellinen luokittelu
Kunta::  Kasvit
Kladi::  Putkilokasvit
::  Saniaiset
Lahko::  Polypodiales
Heimo::  Sanikkakasvit
Suku::  Riisisaniaiset Ceratopteris  Brongn.
Katso myös
   Riisisaniaiset Commonsissa 
Infobox OKVirheellinen NIMI-arvo: 
Riisisaniaiset (Ceratopteris) on sanikkakasveihin kuuluva suku. Suvussa on kuusi lajia, joita esiintyy melko laajasti trooppisilla ja lämpimillä alueilla. Riisisaniaiset kasvavat matalassa vedessä. Juurakosta kasvaa kimppuna eri tavoin liuskoittuneita lehtiä, joista osa on steriilejä ja osa fertiilejä, itiöiviä lehtiä.
Lajit

liuskariisisaniainen (Ceratopteris cornuta (P.Beauv.) Le Prieur)
Ceratopteris oblongiloba Masuyama & Watano
kellusriisisaniainen eli kellusvesisaniainen (Ceratopteris pteridoides (Hook.) Hieron.)
Ceratopteris richardii Brongn.
Ceratopteris shingii Y.H.Yan & Rui Zhang
siroriisisaniainen eli vesisaniainen (Ceratopteris thalictroides (L.) Brongn.)
Aiheesta muualla

Finto: Kassu – Kasvien suomenkieliset nimet: Ceratopteris
Sainte-Livrade-sur-Lot

Sainte-Livrade-sur-Lot on kunta Lot-et-Garonnen departementissa Akvitanian hallintoalueella Ranskassa. Kunnassa oli 5 865 asukasta vuoden 1999 väestönlaskennassa. Sainte-Livrade-sur-Lotin pinta-ala on 31 neliökilometriä.
Risako Ōga

| 0 | 1 | 2 |
| --- | --- | --- |

Henkilötiedot
Koko nimi: Risako Ōga
Syntymäaika: 4. tammikuuta 1997 (ikä 27)
Syntymäpaikka: Tokio, Japani
Kansalaisuus:  Japani
Pelipaikka: Puolustaja
Pituus: 169 cm
Seura
Seura: Nojima Stella Kanagawa Sagamihara
Pelinumero: 16
Seurat
| Vuodet | Seura | O (M) |
| 2019– | Nojima Stella Kanagawa Sagamihara |  |
Maajoukkue
| 2019– | Japani | 3 (0) |
Risako Ōga (jap. 大賀 理紗子, Ōga Risako; s. 4. tammikuuta 1997 Tokio) on japanilainen jalkapalloilija.
Jalkapallomaajoukkue

Ōga debytoi Japanin maajoukkueessa helmikuussa 2019.
Aiheesta muualla

Japanin jalkapalloliitto
Soccerway
SB.TV

SB.TV Global Ltd, tunnetaan myös nimillä SB.TV ja SmokeyBarz, on brittiläinen musiikki- ja audiovisuaalisen alan yritys, joka perustettiin vuonna 2006. SB.TV tuottaa ja jakaa erityisesti Lontoon underground-skeneen kuuluvien artistien ja yhtyeiden musiikkivideoita. Jakelukanavana toimii pääasiassa YouTube ja yhtiön omat internetsivut.
SB.TV:n ohjelmisto koostuu suurelta osin brittiläisestä hip hopista ja grimestä. Viime vuosina kanava on alkanut näyttää myös laajemman yleisön suosimien artistien videoita ja haastatteluja, kuten Jessie J:n, Nicki Minajin ja Pixie Lottin. Syksyllä 2013 lontoolainen Miroma Ventures -sijoitusyhtiö osti osuuden SB.TV:stä. Kaupan jälkeen yhtiön arvoksi ilmoitettiin kahdeksan miljoonaa puntaa.
Huhtikuussa 2014 SB.TV julkaisi Maya Jane Colesin Come Home -kappaleeseen tehdyn musiikkivideon, jolla esiintyy suomalainen näyttelijä Dana Mustajärvi.
Uudenvuoden aattona 2014 Britannian kuningatar myönsi SB.TV:n perustajalle Jamal Edwardsille Brittiläisen imperiumin jäsenen kunniamerkin (MBE).
Aiheesta muualla

SB.TV:n YouTube-kanava
sbtv.co.uk
Sandhoffin tauti

Sandhoffin tauti on lysosomaalinen kertymäsairaus, joka aiheuttaa etenevän hermostorappeuman. Tauti johtuu kromosomin 5 HEXB-geenin mutaatiosta ja periytyy peittyvästi autosomissa.
Sandhoffin taudista tunnetaan lapsuudessa, nuoruudessa ja aikuisiällä alkavat tautimuodot. Lapsuusiässä alkavassa tautimuodossa kehitys on normaalia 3–6 ensimmäisen elinkuukauden ajan. Ensimmäisenä oireena voi olla ataksia tai dystonia, ja lapsen oireisto on nopeasti etenevä. Muita Sandhoffin taudin oireita ovat etenevä motorinen ja älyllinen heikkeneminen, syömisvaikeudet, yleinen heikkous, sokeutuminen, hepatomegalia, splenomegalia ja makrokefalia. Potilaiden kasvonpiirteitä on kuvattu "nukkemaiseksi". Sandhoffin taudin oireet ovat hyvin lähellä Tay–Sachsin taudin oireita. Sandhoffin tautia sairastavaa tutkittaessa voidaan huomata virtsan korkea oligosakkaridipitoisuus ja usein verkkokalvon kirsikanpunaiset pilkut. Myöhemmin puhkeavissa tautimuodoissa oirekuva on erittäin vaihteleva.
Jos Sandhoffin taudin oireet alkavat varhaislapsuudessa, sairastuneella on korkea riski kuolla jo neljänteen ikävuoteen mennessä, monesti hengitystieinfektion seurauksena. Elinajanodote kuitenkin vaihtelee huomattavasti taudin alkamisiän ja yksilöllisen taudinkuvan mukaan. Sairauden hoito on oireenmukaista, sillä parannuskeinoa ei tunneta. Euroopassa Sandhoffin taudin yleisyydeksi on arvioitu 1/130 000, ja tautia pidetään yhtä yleisenä miehillä ja naisilla. Konrad Sandhoff kuvasi mukaansa nimetyn sairauden ensimmäisenä vuonna 1968.
Rösslerin yhtälöt

Rösslerin attraktori
Rösslerin yhtälöt ovat kolmen toisiinsa kytketyn differentiaaliyhtälön ryhmä, jonka kehitti saksalainen biokemisti Otto Rössler vuonna 1976. Rösslerin yhtälöryhmä on
missä a, b ja c ovat vakioita. Tavallisin valinta on  a=0{,}1,  b=0{,}1 ja  c=14. Alun perin Rössler kehitti yhtälöt kaaoksen tutkimiseen. Niiden oli tarkoitus muistuttaa Lorenzin yhtälöitä, mutta olla kuitenkin helpommin tutkittavissa analyyttisin työkaluin. Myöhemmin ne havaittiin kuitenkin hyödyllisiksi kemiallisten reaktioiden tasapainotilojen tutkimuksessa. Rösslerin yhtälöiden kuvaaman dynamiikan lopputila, Rösslerin attraktori, on Lorenzin attraktorin ohella eräs tunnetuimmista kaoottisten yhtälöryhmien kuvaajista.
Aiheesta muualla

Wikimedia Commonsissa on kuvia tai muita tiedostoja aiheesta .
Rösslerin attraktori MathWorldissa (englanniksi)
Interaktiivinen Rösslerin attraktori (Arkistoitu – Internet Archive) (englanniksi)
Riikka Takala

Riikka Takala (s. 1970) on suomalainen kirjailija ja dramaturgi.
Takala on valmistunut Teatterikorkeakoulusta teatteritaiteen maisteriksi dramaturgilinjalta. Hän on kirjoittanut näytelmiä, tekstittänyt sarjakuvia ja opettanut luovaa kirjoittamista. Takalan esikoisteos, novellikokoelma Koira nimeltä Onni ja muita onnettomuuksia, ilmestyi 1997. Teos oli Helsingin Sanomien kirjallisuuspalkintoehdokas. Vuonna 2014 ilmestyi Takalan ensimmäinen romaani, akateemisen koulutuksen saaneiden naisten pätkätöitä ja pitkäaikaistyöttömyyttä käsittelevä Ole hyvä.
Takala on työskennellyt muun muassa puhelinmyyjänä, feissarina, vapaaehtoistyöntekijänä, tiedottajana, korukaupan myyjänä, kirjallisuuskriitikkona ja opettajana.
Yksityiselämä

Takala kertoi vuonna 2017 raskaudestaan vuosien hedelmöityshoitojen jälkeen.
Teoksia

Koira nimeltä Onni ja muita onnettomuuksia: novelleja. Tammi 1997
Islantilaisia banaaneja. Kaisaniemen dynamo, Helsinki 1998
Ole hyvä: romaani. Atena, helsinki 2014
Suomennoksia

Nukuhan jo, Vesta-Linnea; kirjoittanut Tove Appelgren; kuvittanut Salla Savolainen; suomentanut Riikka Takala. Tammi 2003
Palkinnot

J. H. Erkon kirjoituskilpailu 1996
Aiheesta muualla

Riikka Takala Kirjasampo.fi:ssä
Rössypottu

Rössypottua lautasella.
Rössypottu on rössystä eli veripaltusta sekä perunoista ja sianlihasta valmistettava keitto. Siinä keitetään kuoritut perunat ja sianliha kypsiksi (vettä keittämiseen tarvitaan vain sen verran, että perunat ja liha peittyvät). Paloiteltu rössy lisätään keittoon, jonka annetaan kiehua vielä pari minuuttia. Mausteeksi riittää pelkkä suola. Rössypottu on erityisesti oululainen perinneruoka, joka on yleinen myös muualla Pohjois-Suomessa. Ruokalaji lienee alkujaan Saksan Ala-Saksin alueelta kotoisin oleva myöhäissyksyn sadonkorjuujuhlan eli kekrin ruokalaji.[lähde? ]
Rössy

Rössy eli veripalttu voidaan valmistaa poron-, naudan- tai sianverestä. Muita aineksia ovat maito, kalja, ruisjauhot, sipuli, voi ja siirappi sekä mausteina suola, valkopippuri, muskottipähkinä ja meirami. Taikinaseos paistetaan voidellussa vuoassa; se turpoaa noin kolmanneksen alkuperäisestä koostaan. Rössyä syödään tavallisesti lämpimänä puolukkahillon kera tai kylmänä voileivällä. Entisajan rössyyn ei kuulu mausteina valkopippuri, muskottipähkinä eikä meirami. Niitä ei siihen aikaan ollut Suomessa edes saatavilla.[lähde? ]
Rössyä on nykyisin saatavilla myös valmiina eineksenä: muhoslainen Viskaalin ja oulunsalolainen Lounastuote Oy myyvät ja valmistavat rössyä. Muita käytettyjä nimityksiä ovat rössi, rössö, roppana, kisko ja kampsu.
S/G/V

| S/V/G SaraLee, Gotham O> D & Velvetcut |
| --- | --- | --- |

Split-albumin tiedot
 Julkaistu: 2007
 Tyylilaji: goottimetalli, goottirock
 Kesto: 26.43
 Levy-yhtiö: Firebox Records
SaraLeen muut julkaisut
| Darkness Between 2006 | S/V/G 2007 | Damnation to Salvation 2008 |
Gotham O.D:n muut julkaisut
| Serenity (EP) 2006 | S/V/G 2007 | Monochromatic 2007 |
Velvetcut muut julkaisut
| Thirteen 2006 | S/V/G 2007 | Hussshhh (The Sound of Sorrow and Silence 2009 |
S/G/V on kolmen suomalaisen metalliyhtyeen SaraLeen, Gotham O.D:n sekä Velvetcutin split-albumi. Se on julkaistu vuonna 2007 levymerkillä Firebox Records.
Kappaleet

To Live Forever – 5.35
Call of the Shadows – 4.44
I Gave You All – 4.34
Stereotype – 5.51
Denial – 5.59
Aiheesta muualla

S/G/V Discogsissa. (englanniksi)
Albumi S/G/V Encyclopaedia Metallum -sivustolla (englanniksi)
Ra’s al Ghul

| Ra’s al Ghul |
| --- | --- |

Luoja(t):  Dennis O’Neil & Neal Adams
Kustantamo:  DC Comics
Ensiesiintyminen:  Batman nro 232 (kesäkuu 1971)
Henkilötiedot
Oikea nimi:  Ra’s al Ghul
Status:  aktiivinen
Pituus:  193 cm
Paino:  98 kg
Ryhmäsidokset:  Salamurhaajien kilta
Edelliset ryhmäsidokset:  Ei ole
Henkilöllisyydet:  Demonin pää
Voimat:  Nerokas, Fyysisesti huomattavasti ihmisen rajojen yläpuolella, kuolematon (Lasarus-altaan avulla)
Suhteet
Sukulaiset:  Talia al Ghul (tytär), Nyssa al Ghul (tytär), Damian (Talian ja Batmanin oletettu poika), Dusan al Ghul (poika)
Ra’s al Ghul (vaihtoehtoinen kirjoitusasu: Rā’s al Ghūl, arabiaksi: رأس الغول) on DC Comics -kustantamon sarjakuvissa esiintyvä superroisto ja Batmanin vihollinen. Dennis O’Neilin ja Neal Adamsin luoma hahmo esiintyi ensimmäisen kerran vuonna 1971 Batman-sarjakuvalehden numerossa 232. Ra’s al Ghul on erittäin vanha ekoterroristi, joka on selvinnyt hengissä Lasarus-altaan avulla. Hän johtaa salamurhaajien kiltaa ja tietää Batmanin henkilöllisyyden. Hänellä on Talia-niminen tytär, joka väittää olevansa Batmanin pojan, Damienin, äiti.
Ra’s al Ghul on arabiaa ja tarkoittaa Paholaisen päätä.
Taustaa

Ra’s al Ghulin tarkka ikä ja menneisyys on vaihdellut eri sarjakuvakirjoittajien myötä. Hahmon moderni Post-Crisis synnyintarina kerrotaan vuoden 1992 sarjakuvassa Batman: Birth of the Demon, jonka tekivät hahmon luomisessakin mukana ollut Dennis O’Neil, sekä Norm Breyfogle.
Al Ghul syntyi noin 600 vuotta sitten nomands-heimoon Arabian niemimaan aavikolla. Heimon esi-isät muuttivat kyseiselle alueelle Kiinasta. Al Ghul oli kiinnostunut nuoresta iästä lähtien tieteestä ja jätti heimonsa elääkseen lähellä olevassa kaupungissa, jotta voisi jatkaa tieteellisiä tutkimuksiaan. Hänestä tulee lopulta lääkäri ja hän menee naimisiin Sora-nimisen naisen kanssa.
Myöhemmin al Ghul löytää luolasta salaisen Lasarus-altaan ja pelastaa paikallisen prinssin laskemalla hänet altaaseen. Jo valmiiksi sadistinen prinssi sekoaa täysin lasarus-altaan vaikutuksesta ja kuristaa Soran. Kaupungin hallitsija ei kuitenkaan suostu myöntämään poikansa syyllisyyttä ja julistaa al Ghulin syylliseksi. Hän tuomitsee al Ghulin hitaaseen kuolemaan hautaamalla hänet aavikolle. Al Ghulin pelastaa poika nimeltä Huwe, jonka mielestä hän on al Ghulille velkaa, koska al Ghul lievitti pojan sairaana olleen äidin kärsimystä. Kaksikko matkaa aavikolle etsimään al Ghulin synnyinheimoa. Löydettyään heidät al Ghul vakuuttaa setänsä, heimon johtajan, auttamaan häntä kostamaan kaupungin kuninkaalle. Etevä tiedemies al Ghul kehittää bakteerikantaisen sairauden, jolla hän onnistui tartuttamaan prinssin kuolettavalla viruksella lähettämällä tälle saastuneita kankaita. Kun kaupungin hallitsija tulee pyytämään al Ghulia parantamaan poikansa toisen kerran, al Ghul tappaakin molemmat. Pian hän johdattaa heimonsa tuhoamaan koko kaupungin maan tasalle, tappaen samalla kaikki sen asukkaat. Myöhemmin al Ghul julistaa olevansa ”Demonin pää”.
Taustaa > Valtakunnan rakentaminen

Al Ghul lähti Arabian niemimaalta ja vietti usean vuosisadan kierrellen ympäri maailmaa. Hän taisteli Napoleonin sodissa ja Ranskan suuressa vallankumouksessa, ja hänestä tuli varteenotettava soturi. Kun uusi aika koitti ja teollisuus alkoi vallata maailman, al Ghul alkoi paheksua ihmisiä, jotka hänen mielestään tuhosivat luonnon kauneuden teollisuudella. Tämä käänsi al Ghulin ekoterroristiksi. Samoihin aikoihin al Ghulin setä ja hänet aikoinaan pelastanut Huwe käyttivät Lasarus-allasta hyväkseen pitkittääkseen elämäänsä. Lontoossa asuessaan Huwe kirjoittaa muistelmansa, minkä al Ghul on kieltänyt tekemästä. Al Ghul tappaa pojan. Al Ghul käy uudelleen Lasarus-altaalla ja palaa takaisin Lontooseen huomatakseen, että hänen setänsä on kadonnut jäljelle jääneiden muistioiden kanssa.
Ajan myötä al Ghulista tulee usean taistelulajin taitaja ja erityisesti miekkailun. Lisäksi hänen fyysiset voimansa kasvavat huomattavasti ihmisen rajojen yläpuolelle (edes Batman ei pärjää häntä vastaan). Samalla hän kerää suuren omaisuuden ja luo suuren kansainvälisen organisaation nimeltään The Demon. Yksi yhtiön pienemmistä organisaatioista on salamurhaajien kilta.
Tapaaminen Batmanin kanssa

Kun Batman oli pelastanut Ra’sin Talia-tyttären, Ra’s päätti kokeilla selviäisikö Batman hänen seuraajanaan (Ra's vaati miespuolista perillistä). Hän kaappasi ensimmäisen Robinin, Dick Graysonin (ennen kuin hänesta tuli Yösiipi) ja uskotteli Batmanille, että Talian olisi vienyt sama kaappaaja. Johtolankojen vietyä heidät Himalajalle Batman tajusi, että Ra’s oli kaappauksen takana, mutta ei ymmärrä syytä siihen. Batman kuitenkin kieltäytyi kunniasta Salamurhaajien killan johtajana, vaikka olisi suostunut menemään naimisiin Talian kanssa.
Tower of Babel

Ra’s al Ghulilla oli keskeinen rooli vuoden 2000 tarinassa JLA: Tower of Babel, jossa hän Talian avustuksella onnistui varastamaan Batmanin salaiset varasuunnitelmat Oikeuden Puolustajien kukistamiseksi, jos he kääntyisivät pahoiksi. Ra’s al Ghul lähetti salamurhaajien liigan jäsenet kukistamaan Oikeuden Puolustajien jäsenet yksi kerrallaan, jotta hän voisi keskittyä varsinaiseen pääsuunnitelmaansa hyökätä koko ihmiskunnan kielikeskuksia vastaan, kun al Ghul aikoo lähettää maailmanlaajuisesti signaalin, joka muuttaa kirjoitetun kielen lukemattomaksi hölynpölyksi ihmisaivoille ja heittää maailman valtion laitokset ja sairaalat kaaokseen. Ra's paljastaa myös vapauttavansa tappavan hermomyrkyn ja käynnistävänsä sodan kahden atomivaltion välillä. Oikeuden Puolustajien toivuttua he onnistuvat pysäyttämään al Ghulin suunnitelmat, mutta tämä johti Batmanin väliaikaiseen erottamiseen Oikeuden Puolustajista totuuden paljastumisen jälkeen. Vaikka jotkut heistä vihaavat Batmania tämän suunnitelmien luomisen takia, he lopulta hyväksyvät, että suunnitelmat luotiin oikeista syistä, kun Batman vahvistaa luottavansa heihin paljastamalla salaisen henkilöllisyytensä muille Oikeuden Puolustajien jäsenille.
Muissa medioissa > Elokuvat

Batman Beginsissä Ra’s al Ghulia näyttelee Liam Neeson ja Ken Watanabe näyttelee Ra’s al Ghulia esittävää soturia. Ra’s al Ghul nähdään myös Yön ritarin paluussa esiintyvissä takaumissa, jotka selventävät hieman Ra’s al Ghulin taustaa. Tässä versiossa ei mainita mitään altaasta, joka nuorentaa Ra's al Ghulia.
Muissa medioissa > Animaatiot > Batman – pelottomat

Peter Woodward ääninäytteli al Ghulia Batman – pelottomat -sarjassa, jossa hahmo teki ensiesiintymisensä jaksossa ”Sidekicks Assemble” 5. helmikuuta 2010.
Al Ghul on kiinnostunut tekemään Robinista perillisen tyttärensä Talian sijasta, sillä hänen mielestään perillisen täytyy olla mies. Hän yrittää tartuttaa Coast Cityä mutatoiduilla kasveilla, jota hän yritti levittää lentävällä saarellaan. Al Ghulin suunnitelma kuitenkin menee pieleen, kun Robin, Vesipoika ja Speedy estävät hänen aikeensa. Al Ghul onnistuu kuitenkin pakenemaan helikopterilla tyttärensä Talian avustuksella.
Muissa medioissa > Animaatiot > Batman: Under the Red Hood

Ra’s al Ghul esiintyi heinäkuussa 2010 julkaistussa Batman: Under the Red Hood -animaatioelokuvassa, jossa hahmon äänenä toimii Jason Isaacs.
Elokuvassa al Ghulilla on pieni rooli. Hän lähinnä selittää Batmanille, kuinka hän päätti herättää kuolleen Robinin Jason Toddin henkiin lasarus-altaan avulla Batmanin vuoksi. Al Ghul oli ennen hautajaisia vaihtanut Robinin ruumiin nukkeen ja vei oikean ruumiin lasarus-altaaseen, muistaessaan altaan kykenevän herättämään kuolleitakin. Hän ei kyennyt pysäyttämään poikaa, joka herättyään henkiin juoksi paniikissa ulos kartanosta ja katosi.
Muissa medioissa > Animaatiot > Son of Batman

Ra’s al Ghul esiintyy animaatioelokuvassa Son of Batman, jossa häntä ääninäyttelee Giancarlo Esposito. Tämä versio hahmosta on kuvattu Damian Waynen mentorina ja mahdollisena isähahmona. Elokuvan alussa hän ja Dusan al Ghul ovat Deathstroken vallankaappauksen uhreja. Hänen kuolemansa jälkeen 12-vuotias Damian yrittää epätoivoisesti upottaa isoisänsä Lasarusaltaaseen, mutta Talia al Ghul sanoo, ettei allas voi enää pelastaa häntä, koska hänen ruumiinsa oli liian vaurioitunut elvytyskykyään varten.
Muissa medioissa > Animaatiot > Justice League vs. Teen Titans

Ra’s al Ghul esiintyy animaatioelokuvassa Justice League vs. Teen Titans, jossa häntä ääninäyttelee Terrence C. Carson.
Muissa medioissa > Animaatiot > Batman vs. Teenage Mutant Ninja Turtles

Ra’s al Ghul esiintyy animaatioelokuvassa Batman vs. Teenage Mutant Ninja Turtles, jossa häntä ääninäyttelee Cas Anvar. Elokuvassa hän liittoutuu Silppurin ja Foot-klaanin kanssa. Ace Chemicalsin taistelun aikana Ra's al Ghul taistelee Leonardoa vastaan, joka kukistaa hänet hermoliikkeellä, jonka Splinter opetti hänelle.
Muissa medioissa > Animaatiot > Injustice

Ra’s al Ghul esiintyy animaatioelokuvassa Injustice, jossa häntä ääninäyttelee Faran Tahir.
Muissa medioissa > Animaatiot > DC Super Hero Girls

Ra’s al Ghul esiintyy vuoden 2019 animaatiosarjan DC Super Hero Girls jaksossa "#LeagueOfShadows", jossa häntä ääninäyttelee Sendhil Ramamurthy. Sarjassa Ra’s al Ghul on ilkeä rokkitähti, joka johtaa omaa Lazarus Pit nimistä yökerhoa. Hän antaa Terästytölle eli Kara Danversille punaisesta kryptoniitista tehdyn kitaranplektran Demon's Fangin, joka Ran laulun aikana saa Karan täysin hallintaansa. Ra paljastaa suunnitelmansa lopettaa kaikki maailman paha, alkaen huonosta musiikista. Supersankarityttöjen taistellessa Karaa vastaan Barry Allen, Garth Bernstein ja Hal Jordan torjuivat tämän hyökkäykset ja vetivät Ra:n mielenhallintalaulun pois hänen päästään palauttaen hänet normaaliksi jonka jälkeen Ra pakenee.
Muissa medioissa > Animaatiot > Beware the Batman

Ra’s al Ghul esiintyi animaatiosarjassa Beware the Batman, jossa häntä ääninäytteli Lance Reddick.
Muissa medioissa > Animaatiot > Young Justice

Ra’s al Ghul esiintyi animaatiosarjassa Young Justice, jossa häntä ääninäytteli Oded Fehr.
Muissa medioissa > Televisiossa > Gotham

Ra’s al Ghul esiintyy Gotham-televisiosarjassa, jossa häntä näyttelee Alexander Siddig. Sarjassa Ra’s al Ghul oli nähnyt ennalta Bruce Waynen tulevan roolin Gothamin suojelijana. Hän lopulta kuoli Barbara Keanin ja Brucen toimesta, mutta onnistui ennen kuolemaansa rohkaisemaan Brucea hyväksymään hänen roolinsa tulevana Yön Ritarina.
Muissa medioissa > Arrow

Ra’s al Ghul esiintyy Arrow sarjassa, jossa häntä esittää Matthew Nable. Nable esitti häntä myös Legends of Tomorrow -sarjassa.
Muissa medioissa > Videopelit

Batman: Dark Tomorrow -pelissä al Ghul on pelin päärikollinen ja loppuvastus. Hahmon äänenä toimi Don Leslie.
Al Ghul esiintyy elokuvaan perustuvassa videopelissä Batman Begins, jossa elokuvassakin näyttelleet Ken Watanabe ja Liam Neeson uusivat roolinsa.
Lego Batmanissä Ra’s al Ghulin voi ostaa pelattavaksi hahmoksi, kun on päässyt pelin sataprosenttisesti läpi.
Batman: Arkham Asylumissa al Ghulin voi nähdä ruumissäkissä ruumishuoneessa, joka on osa Arkham kartanoa lähellä tohtori Penny Youngin toimistoa.
Al Ghul esiintyy vuoden 2011 DC Universe Online -pelissä, jossa hän ei kuitenkaan ole pelattavana hahmona.
Al Ghul esiintyy myös Batman: Arkham Cityssä yhtenä pomovastuksista.
Al Ghul esiintyy pelissä Gotham Knights, jossa hän taistelee Batmania vastaan lepakkoluolassa.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1992–1995 1999–2000 | David Warner | Batman Teräsmies Batman of the Future |  |  |
| 2003 | Don Leslie |  |  | Batman: Dark Tomorrow |
| 2005 | Liam Neeson |  | Batman Begins Yön ritarin paluu | Batman Begins |
| 2010 | Peter Woodward | Batman – pelottomat |  |  |
| 2010 | Jason Isaacs |  | Batman: Under the Red Hood |  |
| 2011 | Dee Bradley Baker |  |  | Batman: Arkham City |
| 2014– | Matthew Nable | Arrow |  |  |